
LOGICAE ET METAPIIYSICAE 


i. 

J^ledia humanae naturae ad capessendam sapientiam exhi- 
bita in sensibilitate, intelligentia, ratiocinatione , conscientia, et 
auctoritate contineri ducimus. De eorum veraci tate subdubita- 
ri prudenter non possumus, nisi omnem humanitatem exuere 
velimus ; quod illis quidem accidit , qui intemperante aut 
etiam vana dubitatione, scepticorum instar, delectari videntur. 

II. 


Ad intciligentiam duo perlinent, simplex obiecli perceptio 

et iudicium. Ut hoc efformetur comparatio aliqua instituenda 
est , quam simplex ■ rei apprelicnlio omnino praecedat opus 
est. Tantae autem perfectionis habetur , ut sensibus compe- 
tere nequeat , utpote qui ideis generalibus efficiendis , sine 
quibus nullum iudicium confici potest, prorsas impares inve- 
niantur. 

III. 


Certitudo veritatis cuiuslibet ratiocinio comparatae ex prin- 
cipiorum firmitate a quibus legitimo nexu infertur desumi 
debet j sed ipsa principia si prima sint demonstrationem reii- - 
ciunt , pro qua aeque stabile motivum certo praeseferunt , 
immediatam scilicet obiecti evidentiam , seu rei evidentem 
intuitionem, quae ad certum assensum praestandum humanam 
allicit mentem. 

IV. 


Scientiarum axiomata cuiusmodi sunt quaecumque generalem 
immedialamque veritatem menti obiiciunt, analylica et syuthc- 
tica tantum esse defendimus ; inter quae illud etiam perce- 
lebre recensemus quod in veritatibus experimentalibus futu- 
rum simile esse transacto decernit. Haec porro omnia indire- 
cte et per absurdum ad unicum tandem omnium absolute pri- 
mum principium reduci possunt, quod nobis est contradictio- 
nis effatum « Impossibile est idem simul esse et non esse. 

V. 

Inter notiones quas deprehendimus eminent substantiae et 
causae conceptus. Horum primus non est reponendus in con- 
ceptu qualitatum sensu perceptarum ignotaque ratione cdexi- 
stentium; sed in notitia rei per se stantis: alter non in dua- 
rum rerum successione constitui debet , sed , ut ad causam 
efficientem coarctatur , in reali et physico influxu entis unius 
aliquid a se distinctum quod antea actu non extabat produ- 
centis. Qua quidem activitate creaturas donari contra Occasio- 
nalistas mordicus tuemur. 

• VI. 

I • 

Mens humana neque rerum omnium existentium essentias 
cognoscere neque in seipsis illas introspicere potest. Nihilo 
tamen minus eam ex variis atque diversis rerum distinctarum 
operationibus et proprietatibus ad essentias ipsas reales inve- 
stigandas tuto pertingere posse contendimus. Quod vero crea- 
turarum essentias attinet, eas, si ab ipsarum existentia prae- 
scindimus, a natura et intellectu divino ita dependere defen- 
dimus, ut in absurda Dei non existentis hypothesi nihil pos- 
sibile fore pro certo habeamus. 

VII. 

Licet obiectiva mundi realitas, utpote quae in iis veritati- 

bus qnx experimento comperiuntor reposita sit , demonstra- 
tione non indigeat; attamen ad coarguendos tum transcenden- 
tales , tum vulgares idealistas , et eos qui ex fide non ex 
sensuum et rationis lumine id nobis innotescere cavillantur , 
ratione etiam multiplici eam vindicari posse certo asserimus. 


VIII. •' 


Pantheismus quem post priscos philosophos , Spinoza cum 
rationalismi transcenden talis, et realismi absoluti fautoribus 
instauravit, et recentius etiam novis involucris variatum Ahrens 
tradidit , omnigenis scatet absurdis. Mundus non est Deus 
neque huius phoenomenon et evolutio ; sed suis constat es- 
sentia et proprietatibus immensum a divina natura distinctis 
et discrepantibus. 


IX. 

Deu» autem qui mundi est supremus artifex non ex praeexi- 
stente materia , aut sua substantia r sed ex nihilo et nulla 
adactus necessitate eum molitus «st. Quare opiniones Depuis, 
Volney, Mirabaud, ejusque generis aliorum aeternitatem ma- 
teriae tribuentium ; Democriti , et Epicuri qui ex fortuito 
atomorum concursu mundum efformatinn esse confixerunt ; 
demum Platonis et Zenonis qui informis materiei hypothesim 
invexerunt , impugnatas volumus. 

X. 

Finis quem sibi Deus proxime praestftuit in hac rerum 
universitate molienda praeter suam bonitatem ejusque mani- 
festationem nullus esse potuit ; ad hunc vero finem assequen, 
dum quamvis sui generis perfectionem continens statutis legi- 
bus mundus totus collineet, non inde tamen divinum artificem 
supra aut praeter naturalem consuetumque rerum ordinem 
agere aliquando posse , ut sapientiam dominatumque suum 
evidentius manifestet , negandum est. 

XI. 


Obieetorum impressio in sensoriis , corporis temperies , 
nervorum cerebrique motiones comitantur licet aliquo pacto 
sensibilitatis actum ; eum tamen ab iis non constitui posse in 
compertis esse debet. In eodem confusa quadam ratione sem- 
per perceptio alicuius obiecti continetur , quod ad illum 

excitandum sua etiam activitate concurrit. 

* -» » 

XII. 


Humana voluntas , appetitus scilicet rationem consequens, 
in felicitatem numeris omnibus absolutam necessitate fertur; sed 
in terminata bona quae cum illa non necessario connectuntur 
vera fruitur libertate. Hanc autem in hoc reponi arbitramur, 

ut positis etiam conditionibus omnibus ad agendum requisitis, 
animus ac tiva qua pollet et eminenti, dixerim, potestate, pro 
arbitrio se ipsum determinet actionemque ita eliciat ut eam 
cohibere, vel in contrariam commutare pro lubito potuerit. 

* I* . 

XIII. 

Cogitatio cum materia ita repugnat , ut ne divina quidem 
potentia inde efflorescere aut in ea recipi possit. Hinc huma- 
nus animus nec corpus aliquod aut corporis pars nec quali- 
tas quae corpus afflciat, sed substantia quaedam omnino sim- 
plex esse debet. lactatum itaque phrenologiae vel craniologiae 
systema a Gall et a Spurzheim invectum , si materialismi ab- 
surditate viduari velit, nonnisi ut instrumenta sensibilitatis a- 
nimi partes cerebri adiudicare potest. 


XIV. 

Quum spiritualis substantia ea appellatur quae non modo 
sit simplex verum etiam ad materiam non definita et supra 
corporeum omnem ambitum sic evehatur , ut in operationi- 
bus snis materiae determinationes omnino transcendat, huma- 
nus anjmus apprime spiritualitatem sibi vindicat. Contra quam 
luculentissimam veritatem nihil plane ex iunclione eius cum 
corpore depromi potest. 

Animus neque a parentibus per traducem , neque per e- 
manationem aut decisionem ipsiusmet divinae substantiae ori- 
ginem suam habere potest. Quare dumtaxat ab efficacitate po- 
tentissime supreme causae repeti debet, quae nulla praevia sup- 
posita materia ( ex nihilo ) eam educit cum corpus orga- 
nis rite ad vitales functiones obeundas instructum coniunctipni 
illius idoneum evaserit. 

XVI. 

Praeterea eidem animo immortalitas constat ita quidem ut 
fato corporis superstes, vita fruiturus sit, et a nullo unquam 
efficiente sua existentia privari possit. Id quidem ex ipsa a- 
nimi natura et divinis attributis adeo evidenti ratione deduci- 
tur ut insanire prorsus ii videantur qui veritatem hanc quae 
cum humano genere inveteravit ut suis passionibus blandian- 
tur in dubium revocare non erubescant. 

XVII. 

Neque Empirismus Lockii et Condillachii , neque formalis- 
mus Kantii caeterorumque transcendentalium, et ecclecticorum 
rationalisinus veram idearum originem suppeditant. Ad eam 
explicandam modo humanae naturae consentaneo vis quaedam 

animo ingenita statui debet, quae in obiectis sensui propositis 
tamquam a materia cognitionum , eas sibi notiones detegat 
quae ad iutelligentiae ordinem pertinent. 


XVIII. 

Quidquid contra cavillatur Kandus , non modo ex primis 
humanae iutelligentiae principiis sed etiam multiplici argumen- 
torum genere Dei cxistentia luculentissime evincitur. Huic si 
addas impossibile esse plures Deos comminisci; eiusdem sum- 
mi Numinis unitate constituta, una simul alheismum, dualis- 
mum, et polilheismum inter insanias recensueris. 

XIX. 


Licet humani ingenii imbecillitati perfectam divinae naturae 
cognitionem assequi non datum sit , id tamen ei fas est pro- 
cul dubio definire, ut Deus esse dicatur Ens supremum a se 
necessario extans, perfectiones omnes sine limite , defectu et 
compositione ulla continens , infinita intelligentia, ac immuta- 
bili perfruens voluntate. 


XX. 

\ 

Denique elucet in omnibus quae mundum confiant et ex- 

ornant ipsius Dei sapientissima providentia , ita sane ut non 
solum ad genera rerum aut nobiliores creaturas , sed ad sin- 
gula quoque individua infimasque naturas sedulo protendatur. 
Iramo ipsa mala quae rebus admisceri deprehendimus , quin 
divinae gubernationi vel minimum adversentur eamdem ful- 
gentissime comprobant atque patefaciunt. 

